**Пропозиције конкурса**

у оквиру 4. Фестивала дечјег стваралаштва „Уметник из школске клупе“

Народна библиотека „Радоје Домановић“ у Лесковцу, у оквиру 4. Фестивала дечјег стваралаштва „Уметник из школске клупе“, расписује наградне конкурсе на тему:

**ЉУБАВ МЕ ПОКРЕЋЕ**

Циљ Фестивала је подстицање деце и младих да увиде значај читања и књиге, као и овладавање модерним дигиталним технологијама. На конкурсима могу учествовати сви ученици основних и средњих школа са територије Републике Србије, као и из других држава.

Стручни жири донеће одлуку о најуспешнијим радовима. Добитницима следе награде.

**Радове доставити до 27. 10. 2022. године.**

**Општи услови литерарног конкурса:**

Литерарни конкурс биће организован у три категорије:

* ученици основних школа од I до IV разреда,
* ученици од V до VIII разреда и
* ученици средњих школа.

На конкурсу ће моћи да се изразекроз књижевне форме које сами изаберу (песма, прича, бајка, есеј, репортажа...).

Литерарне радове слати на мејл konkursi.nble@gmail.com.

Ако се радови шаљу поштом, потребно је доставити четири откуцана примерка.

**Општи услови видео-конкурса (трејлер)**

**о омиљеној књизи:**

Kонкурс за видео запис (трејлер) о омиљеној књизи биће организован у три категорије:

* ученици основних школа од I до IV разреда,
* ученици од V до VIII разреда и
* ученици средњих школа.
* Трејлер (видео-запис) представља оригиналан рад аутора;
* Помоћ одраслих је прихватљива под условом да су идеја и реализација самостална ауторова креација;
* Могу се представити књиге домаћих и страних аутора;
* Дужина трејлера мора бити од 1 до 10 минута;
* Аутор трејлера може да учествује са више радова;
* Потребно је доставити кратак опис трејлера у куцаној верзији (до 300 карактера);
* Трејлер треба да садржи наслов књиге и име и презиме аутора/имена и презимена аутора за групни рад;
* Трејлер треба да је у резолуцији високог квалитета;
* Радови који садрже непримерени садржај биће аутоматски дисквалификовани;
* Пристигле радове Библиотека може да објави и користи у промотивне сврхе;
* Радове слати на мејл konkursi.nble@gmail.com.

**Општи услови ликовног конкурса:**

Ликовни конкурсбиће организован у четири категорије:

* деца предшколског узраста,
* ученици основних школа од I до IV разреда,
* ученици од V до VIII разреда и
* ученици средњих школа.

Деца и млади моћи ће да се изразе кроз разне видове ликовне уметности и технике: стрип, слика, илустрација, акварел, цртеж, колаж...

Ликовне радове доставити поштом, лично или скениране у високој резолуцији путем мејла konkursi.nble@gmail.com.

НАПОМЕНА: Сваки рад биће премијерно приказан на Фестивалу, а само слање рада подразумева сагласност аутора да Библиотека задржи право на његову презентацију и коришћење за своје потребе, и обавезује аутора да рад не користи у друге сврхе. Рад ће бити прихваћен ако садржи следеће податке: име и презиме ученика, назив школе и града, разред и одељење, име и презиме ментора, контакт телефон и мејл адресу. Чланови породице запослених у Библиотеци немају право учешћа на конкурсима.

Додатне информације можете добити

путем мејла **konkursi.nble@gmail.com** и

телефонским путем 016 315 00 83 и 065 315 00 80.

Народна библиотека „Радоје Домановић“

ул. Булевар ослобођења 61

16000 Лесковац

 4. Фестивал дечјег стваралаштва „Уметник из школске клупе“ организује се

под покровитељством Министарства културе и информисања

Републике Србије и града Лесковца.